Die gouespinnekopbos (Serruria villosa) is 'n blomdraende struik wat tot die genus Serruria behoort en deel van die fynbos vorm. Die plant is inheems aan die Wes-Kaap, waar dit slegs voorkom op die Kaapse Skiereiland en wel net suid van Constantia. Die struik is regop en word slegs 50 cm hoog en dra blomme van April tot Julie. Vuur vernietig die plant maar die sade oorleef. Twee maande nadat dit geblom het, val die vrugte af en miere versprei die sade. Hulle stoor die sade in hul neste. Die plant is tweeslagtig. Bestuiwing vind plaas deur die werking van insekte. Die plant groei in sandgrond op hoogtes van 0-350 m. Die plant word geklassifiseer as seldsaam en in Engels staan dit as die Golden Spiderhead bekend. http://redlist.sanbi.org/species.php?species=807-91 http://pza.sanbi.org/serruria-villosa http://www.proteaatlas.org.za/spider2.htm https://biodiversityexplorer.info/plants/proteaceae/serruria_villosa.htm Geargiveer 14 Mei 2020 op Wayback Machine